**Rácalmás Város Önkormányzat Képviselő-testületének**

**13/2017. (V.23.)önkormányzati rendelete**

**a közösségi együttélés alapvető szabályairól és ezek elmulasztásának jogkövetkezményeiről**

Rácalmás Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**Általános rendelkezések**

1. **§**

(1)Jelen rendelet hatálya Rácalmás Város közigazgatási területéhez tartozó **lakóterületi , üdülőterületi és a kertes mezőgazdasági övezetében lévő ingatlanok** területén a természetes ,jogi személyre és jogi személyiséggel nem rendelkező szervezet által állandó vagy ideiglenes jelleggel , zajkibocsátással járó ,

1. magánszemélyek háztartási igényeit kielégítő barkács , építési és bontási tevékenységre ,
2. kertépítéssel , zöldfelület fenntartással kapcsolatos tevékenységre terjed ki .
3. **§**

(1)A közösségi együttélés alapvető szabályai betartásának elmulasztása miatt lefolytatott eljárás során a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) rendelkezései alkalmazandók a jelen rendeletben meghatározott eltérésekkel.

(2)Aki a közösségi együttélés alapvető szabályainak betartását elmulasztja,

* 1. természetes személy esetén 20.000-200.000 forintig terjedő közigazgatási bírsággal sújtható,
	2. jogi személy vagy jogi személyiséggel nem rendelkező szervezet esetén 50.000-2.000.000 forintig terjedő közigazgatási bírsággal sújtható.

(3)A bírság összegének megállapításakor figyelemmel kell lenni a közösségi együttélés szabályaiba ütköző magatartás súlyára .

**3.§**

1. Az e rendeletben meghatározott közigazgatási bírság kiszabásával kapcsolatos ügyekben átruházott hatáskörben a jegyző jár el.
2. A közigazgatási bírságot átutalási postautalványon vagy banki utalással Rácalmás Város Önkormányzat e célra megjelölt számlájára kell befizetni, az elsőfokú határozat jogerőre emelkedése napjától számított 30 napon belül.

**Zajjal járó tevékenységekkel kapcsolatos szabályok**

**4.§**

(1) A **lakóterületi, üdülőterületi és a kertes mezőgazdasági övezetében** lévő ingatlanon a magánszemélyek vagy gazdálkodó szervezet háztartási igényeit kielégítő kertépítéssel, zöldfelület-fenntartással kapcsolatos, zajkibocsátással járó tevékenység, így különösen motoros fűnyírás, motoros fakivágás, kerti traktor ,rotációs kappa üzemeltetés , ipari vagy barkácsgép működés és zajkibocsátással járó építési és bontási tevékenység

1. munkanapokon 7.00 és 20.00 óra között ,

b) szombaton 9.00 és 17.00 óra között ,

c) vasárnap , munkaszüneti nap és ünnepnap 9.00 és 12.00 óra között végezhető.

1. Az (1) bekezdés szabályai alól kivételt képeznek a hivatalok , az egészségügyi intézmények , a gyermekintézmények ,a kulturális intézmények ,a sportlétesítmények ,a temető és az önkormányzat fenntartásában lévő területek az intézmények működési ideje alatt .

**Záró rendelkezések**

**5. §**

Ez a rendelet 2017. július 1. napján lép hatályba.

|  |  |
| --- | --- |
|  Schrick István  polgármester | dr. Györe Andrea jegyző |

Kihirdetve:

Rácalmás , 2017. május 23.

 dr. Györe Andrea

 jegyző